**MINISTERUL SĂNĂTĂŢII**

**DIRECŢIA de Sănătate Publică a Judeţului SIBIU**

**Sibiu, str. Gh. Bariţiu, nr. 3 cod 550178 Tel.: 0269 - 210071 / 211566**

 **Fax :0269-217092; e-mail :** **relatiicupublicul@dspsibiu.ro**

[**www.dspsibiu.ro**](http://www.dspj-sibiu.rdslink.ro)

*Operator prelucrare date cu caracter personal în conformitate cu Regulamentul (UE) 679/2016 înregistrat sub nr.38232 la ANSPDCP*

COMPARTIMENT RELAȚII PUBLICE

Sesiuni informative în școli cu privire la…boala secolului

 Considerată boala secolului de către specialiști, depresia face tot mai multe victime. În ciuda răspândirii aproape ”epidemice”, boala este adesea tratată cu...tăcere. Pe de-o parte sunt suferinzii care își maschează simptomele de teama stigmatizării iar pe de altă parte este sistemul de sănătate prins nepregătit pentru un asemenea flagel. Consecințele acestui cerc vicios sunt adesea dezastruoase. Iar ce se vede în statistici este doar vârful iceberg-ului. În realitate, la fiecare caz de depresie depistat, alte câteva trec neobservate.

 La Sibiu spre exemplu, în cursul anului 2024 către Direcția de Sănătate Publică au fost raportate un număr de 226 de cazuri de depresie. Dintre acestea 125 au fost înregistrate la femei. Un caz a fost înregistrat la un preadolescent și alte 5 la persoane cu varste cuprinse între 15 si 19 ani. Statistica este însă cu siguranță subdimensionată iar numarul cazurilor nedepistate îl depășește cu mult pe cel al celor diagnosticate.

”Depresia afectează tot mai multă populație indiferent de vârstă iar aici trebuie tras un semnal de alarmă asupra faptului că, de cele mai multe ori, în lipsa ajutorului specializat, dublat unde este cazul, de tratament specific, boala poate avea consecințe grave, chiar amenințătoare de viață. Încurajăm sibienii de toate vârstele să ceară ajutor consilierilor școlari, psihologilor, medicilor de familie și bineînteles specialistilor în sănătate mintală. Depresia este o boală si trebuie tratată ca orice altă afecțiune, fără rușine dar cu seriozitate și multă empatie!” a declarat Horatiu Cojocaru, director executiv DSP Sibiu.

 Pentru a veni în ajutorul tinerilor, DSP Sibiu promovează sănătatea mintală în școli. Reprezentantii Compartimentului ”Promvarea Sănătății” au în această perioadă mai multe întâlniri cu elevii unităților de învățământ, în timpul cărora preadolescenților și adolescenților li se vorbește despre depresie, anxietate si tulburarile de alimentație. Scopul întâlnirilor este acela de a-i ajuta pe tineri să înțeleagă ce li se întâmplă lor, sau celor din jurul lor, dar și cum pot acționa pentru a-i ajuta pe cei care au nevoie.

**MINISTERUL SĂNĂTĂŢII**

**DIRECŢIA de Sănătate Publică a Judeţului SIBIU**

**Sibiu, str. Gh. Bariţiu, nr. 3 cod 550178 Tel.: 0269 - 210071 / 211566**

 **Fax :0269-217092; e-mail :** **relatiicupublicul@dspsibiu.ro**

[**www.dspsibiu.ro**](http://www.dspj-sibiu.rdslink.ro)

*Operator prelucrare date cu caracter personal în conformitate cu Regulamentul (UE) 679/2016 înregistrat sub nr.38232 la ANSPDCP*

COMPARTIMENT RELAȚII PUBLICE

”Depresia este o tulburare de sănătate mintală caracterizată printr-o stare persistentă de tristețe, lipsă de interes pentru activitățile de zi cu zi și o scădere generală a stimei de sine. La adolescenți, depresia poate fi uneori greu de recunoscut, deoarece simptomele se pot suprapune peste comportamentele și schimbările emoționale normale specifice vârstei.”, a declarat as.med, Claudia Ciucurel, din cadrul Compartimentului Promovarea Sănătății.

 Până acum, la sesiunile de informare au participat elevi de la Colegiul Național Octavian Goga și Scoala Gimnazială Nr. 18. În paralel au fost transmise materiale informative și către medicii de familie.

 Statisticile arată că, la nivel global, aproximativ 264 de milioane de oameni cu vârste cuprinse între 10 și 85 de ani sunt afectați de depresie.

Director Executiv

Ec. Cojocaru Nicolae Horațiu

Întocmit:

Cons. princip. Ungureanu Denisa